# All Together Now

### A Wikipédiából, a szabad lexikonból.

| Zeneportál

The Beatles All Together Now
Album | Yellow Submarine
Megjelent | 1969. január 13. (US) 1969. január 17. (UK)
Felvételek | Abbey Road Studios, 2. stúdió 1967. május 12.
Stílus | Rock
Hossz | 2 perc 13 mp
Kiadó | Apple Records
Szerző | John Lennon, Paul McCartney
Producer | Paul McCartney
Az album dalai
Only a Northern Song (2) | All Together Now (3) | Hey Bulldog (4)

A Beatles "All Together Now" című dala először az 1969-es Yellow Submarine című albumon jelent meg. A dal Lennon-McCartney-szerzemény: Paul írta a verzéket és a refrént, John pedig a középrészt. Felvétele hat órát vett igénybe, kilenc felvétel készült belőle.

A "Yellow Submarine"-hez hasonlóan a szöveg meglehetősen egyszerű. A Beatles ezen a felvételen az 1950-es évek skiffle stílusában játszik, akusztikus gitárt, basszusgitárt és dobot használtak, majd ukulelét (bendzsót ?), szájharmonikát és minicintányért adtak a felvételhez. Paul énekelt, John és George pedig a refrénekben vokálozott, a kórusba pedig mindenkit összegyűjtöttek, aki épp a stúdióban volt. George ezen a dalon sem gitározik, csak énekel és tapsol, John pedig ukulelén (vagy bendzsón) játszik. A dal egy régi típusú autóduda hangjával ér véget.

A felvétel 1967. május 12-én készült, és még aznap megcsinálták a keverést, de csak 1969. január 17-én jelent meg.

Egyszerűsége miatt a brit focidrukkerek éveken át ezt a dalt énekelték. A Verizon Wireless nevű távközlési vállalat 2002-ben használta fel reklámjához. Amíg a Beatles 1968-ban Indiában volt és a Transzcendentális Meditációt tanulták, Maharishi Mahesh Yogi tiszteletére a szöveget „E F G H I J I Love You"-ról „E F G H I, Jai Guru Dev”-re változtatták.

Szintén All Together Now a címe Harry Castleman és Walter Podrazik 1975-ben megjelent Beatles-diszkográfiájának.

## [szerkesztés] Közreműködők

- Paul McCartney - ének, akusztikus gitár, basszusgitár, taps
- John Lennon - ének, akusztikus gitár, ukulele, szájharmonika, autóduda, taps
- George Harrison - ének, taps
- Ringo Starr - dob, kétujjas minicintányér, taps

### [szerkesztés] Produkció

- Paul McCartney - producer
- Geoff Emerick - hangmérnök

A lap eredeti címe "http://hu.wikipedia.org../../../a/l/l/All_Together_Now_be4f.html"

Kategória: The Beatles-dalok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- 日本語